cyanic-selkie/wikianc huggingface dataset:
Texas hold’em
Regler
Texas hold'em spilles etter vanlige pokerregler, det samme gjelder rangering av hender. For mer informasjon om dette se poker.
Spillets mål
Beste hånd i rekkefølge:
Royal Flush: Dette er A-K-Q-J-10 i samme farge. Dette er den absolutt beste hånden i Texas Holdem. Det har ingen betydning hvilken farge du har. Alle fargene er likestilt. I mange kortspill rangerer man Spar som best, fulgt av hjerter, kløver og ruter. Dette er ikke tilfelle i Texas Holdem. (Når det skal avgjøres hvem som skal starte å dele, teller ofte fargene, slik at man skal slippe å dele flere ganger ved tilfeller det de høyeste kortene er av lik verdi.)
Straight Flush: Dette er fem kort i samme farge og i sekvens. Et eksempel på straight flush kan være 6-5-4-3-2 alle i hjerter. Hvis to personer skulle slumpe til å ha straight flush samtidig, vil den som har det høyeste topp-kortet vinne. For eksempel så vil 8-7-6-5-4 slå 6-5-4-3-2.
Fire like (four of a kind): Fire kort med samme verdi. For eksempel 5-5-5-5. Rangering mellom forskjellige fire like er jo innlysende: Den med høyest verdi vinner. 8-8-8-8 slår 5-5-5-5.
Fullt hus (full house): Tre kort med samme verdi + to kort med samme verdi. For eksempel 9-9-9-2-2. Det er den høyeste tre-kort-kombinasjonen som er best hvis to eller flere spillere får fullt hus samtidig. For eksempel så vil 9-9-9-2-2 slå 8-8-8-A-A.
Flush: Flush er fem kort i samme farge og type(for eksempel 5 kløvere eller hjertere). Hvis to eller flere spillere har flush samtidig, vil den med det høyeste kortet vinne. For eksempel så vil A-J-9-8-4 i hjerter slå K-J-10-9-8.
Straight: Straight er fem kort i sekvens, for eksempel 4-5-6-7-8. Fargene har ingen betydning. Hvis to eller flere spillere skulle ha straight samtidig, vil den med det høyeste topp-kortet vinne. For eksempel så vil 10-9-8-7-6 slå 9-8-7-6-5.
Tre like (three of a kind): Tre kort med samme verdi, for eksempel Q-Q-Q. Rangeringen mellom forskjellige tre like er like innlysende som for fire like: Den med høyest verdi vinner. Q-Q-Q slår J-J-J.
To par (two pairs):To kort med samme verdi + to kort med samme verdi. For eksempel 9-9-4-4. Det er det høyeste paret som bestemmer vinneren. A-A-2-2 er bedre enn Q-Q-J-J.
Ett par (one pair): To kort med samme verdi. Det paret med høyest verdi vil selvsagt være vinneren hvis to spillere begge har ett par. For eksempel så vil K-K slå J-J.
Som med de fleste varianter av poker, er målet med Texas hold'em å vinne potter. Denne potten vinnes enten ved en showdown, der man viser sine beste fem kort av de syv mulige eller ved at andre spiller kaster seg som følge av et bud som blir satt.
Spillets gang
Spillet starter med at dealer (den som stokker/deler ut kortene) deler ut til sammen 2 kort til hver spiller, ett av gangen. Disse to kortene er de eneste private kortene spillerne får delt ut i løpet av omgangen. Disse kalles hole cards eller pocket cards (ofte omtalt som pockets). Spilleren umiddelbart til venstre for dealer legger ut small blind, spilleren til venstre for small blind legger ut big blind. (Se illustrasjon). Spilleren til venstre for big blind er den første som foretar seg noe. Han kan velge å syne big blind, høyne eller kaste kortene sine. En eventuell høyning må minst være dobbel så stor som big blind. Slik fortsetter turen til venstre. Big blind er den siste som foretar seg i denne runden. Dealer svir så et kort før han legger tre kort opp på bordet. Dette er en flop eller floppen. Så følger en ny runde, men den første som foretar seg noe nå er spilleren til venstre for dealer. Dealer er da siste personen som foretar seg noe. Slik forblir det under resten av omgangen. Så svir dealer nok et kort før han legger et kort til opp, dette er turn eller fourth street. En ny runde følger før, dealer nok en gang svir et kort og legger opp river eller fifth street som er det siste kortet. Deretter følger en ny runde og en eventuell showdown.
I turneringsspill fortsetter man til en spiller sitter igjen som vinner med alle sjetongene. I cashgames eller ring-games som spilles i kasinoer, velger man selv når man avslutter eller etter en avtalt spilletid. De tre mest spilte versjonene av Texas hold'em er, no-limit, pot-limit og limit eller fixed-limit. I limit-poker må budene være på samme størrelse som big blind de to første rundene. I de to siste må budene være dobbelt så store som big blind. No-limit som er den mest utbredt formen blant de store turneringene har ingen begrensninger på budene. I pot-limit kan man ikke satse mer enn det som allerede ligger på bordet.
Online spill versus «live»
Spilling av internettpoker har hatt en enorm eksplosjon de siste årene. Spillere som tidligere ikke hadde anledning eller mulighet til å besøke kasinoer har nå muligheten fra sitt eget hus. Dette kan være fordi gambling ikke er tillatt i det aktuelle landet, som tilfelle er med Norge, men det er også et klart poeng at innsatsen på et virkelig kasino (ofte omtalt som B&M; brick and mortar) er betydelig høyere enn det et kasino på internett kan tilby. Et B&M kasino har reelt sett liten sjanse for å tjene penger på pokerbord, det er mer tjent med å bruke plassen til f.eks. spillautomater. Internettkasinoer har dramatisk færre kostnader med å sette opp et ekstra pokerbord og blir også sett på som mer brukervennlige, spesielt for nybegynnere. Programmet forteller deg ofte hva slags hånd du har (par i 10 f.eks.), forteller deg når det er din tur osv. Det er også betydelig billigere å spille på internett, noen kasinoer tilbyr blinds helt ned til 1¢ (omtrent 6 øre). Dette gjør at nybegynnere kan prøve seg frem nesten risikofritt. I tillegg tilbyr mange av dem såkalte freerolls som er gratis turneringer som kan gi pengepremier opptil $ 200,-.
Internettkasinoer er utsatt for forsøk på juks, som for eksempel samarbeid mellom to spillere på et bord. Dette blir ofte motarbeidet ved at spillere fra samme by ikke kan spille på samme bord. Kasinoene har også muligheten til å overvåke spillerne sine veldig enkelt og dermed oppdage mønster i spillingen.
Mange spillere kritiserer internettkasinoene, som igjen hevder kritikken er grunnløs. Mye av kritikken, som regel tatt opp i diverse internettfora, går på at spillere blir satt opp mot hverandre for å få større potter og dermed større fortjeneste for tilbyderen. Det har også blitt påstått at nybegynnere ikke ser ut til å kunne tape i begynnelsen slik at de fortsetter å spille fremfor å tidlig miste motet. Det har ikke blitt lagt frem noe annet bevis en historier på dette. Mange forteller historier om nesten utrolige «bad beats», men sannsynligheten for at man treffer på en slik hånd online kontra «live» er mer en dobbel så stor med tanke på antall runder man spiller, som kan være en forklaring på alle historiene.
Et tegn på hvor stort internettpoker har blitt, kom da den norske online-spilleren «bad_ip» eller Johnny Lodden tapte den største enkeltpotten på internett noensinne. Potten var på tilsammen ca. NOK 2,8 millioner. Senere ble det hevdet at han hadde tapt NOK 12,7 millioner på litt over en uke. Lodden, som er sponset av selskapet Betsson, gikk senere ut og benektet dette. De forklarte saken med at Lodden spiller under flere kallenavn på internett og at det er flere spillere som benyttet kontoen til «bad_ip».
Monopolistisk konkurranse
Monopolistisk konkurranse (også kjent som merkevarekonkurranse) er en markedsform som kjennetegnes ved at produsentene i markedet konkurrerer med produkter som til en viss grad er substitutter, men ikke perfekte sådanne. Den innebærer også at aktørene i markedet har ubetydelige markedsandeler.
Flere egenskaper preger merkevarekonkurranse
Det finnes mange eksempler på markeder som i større eller mindre grad passer inn i modellen. Markedet for dongeribukser, der flere produsenter konkurrerer med gjerne sterke merkevarer av forskjellig utseende, kvaliteter og priser, og hvor flere av produktene har til dels unike detaljer som ikke nødvedigvis finnes i konkurrerende produkter. Spisesteder, klær og film er også typiske eksempler.
Det er glidende overganger mellom monopolistisk konkurranse og andre markedsformer. Dersom de forskjellige produsentene produserer svært like varer, vil markedet være svært nært fullkommen konkurranse. Dersom varene som produseres derimot er svært forskjellige, er det nærmere monopol.
Konsistoriet juni 1991
Konsistoriet juni 1991 var det femte konsistorium hvor pave Johannes Paul II kreerte kardinaler. Det ble holdt 28. juni 1991 i Vatikanet.
Copenhagen Consensus
Copenhagen Consensus er et prosjekt som søker å etablere prioriteter for å fremme global utvikling basert på teorien om velferdsøkonomi. Ideen til prosjektet kom fra den danske professoren Bjørn Lomborg og han har også utviklet det. Opprinnelig ble prosjektet delfinansiert av den danske stat og tidsskriftet The Economist. En bok som oppsummerte prosjektets konklusjoner, Global Crises, Global Solutions ble redigert og utgitt av Lomborg i 2004 ved Cambridge University Press. I 2006 ble det avholdt en ny konferanse for å overse prioriteringen av prosjekter. The Copenhagen Consensus Center ble etablert ved Copenhagen Business School for å organisere en ny konferanserunde i 2008.
Deltakerne til konferansene var alle økonomer (unntatt Lomborg), med fokus på at prosjektet skulle rasjonelt prioritere tiltak, basert på økonomiske analyser. Prosjektet er basert på at på tross av alle de milliarder som rike land bruker på bistand til fattige land så er ikke midlene tilgjengelig tilstrekkelig for å bote på underernæring og klimaforandringer. Denne påstanden støttes av tall fra Verdensbanken som fastslår at FNs tusenårsmål krever ytterligere 40-70 milliarder dollar, i tillegg til de 57 milliarder som allerede har blitt brukt i 2004, disse ekstra midlene må tilføres hvert år frem til 2015 for at FNs tusenårsmål skal nås. Vektleggingen på rasjonell prioritering fremheves som en korreksjon til standard praksis i internasjonal utviklingshjelp, hvor det anses at mediadekning og folkemeningen resulterer i prioriteringer som er langt fra optimale. I den oppdaterte rapporten fra 2008 ble det pekt på at ekstra vitaminer for verdens underernærte barn vil være verdenssamfunnets beste investering.
Fylkesvei 365 (Sogn og Fjordane)
Fylkesvei 365 i Sogn og Fjordane (Fv365) gikk mellom Askvoll og Værlandet, og mellom Landøy og Halsøy i Askvoll kommune. Veiforbindelsen mellom øygruppa Bulandet og øya Værlandet ble åpnet i desember 2003 etter to års byggetid. Veien har ett kjørefelt med møteplasser. Den fikk Vakre vegers pris i 2006.
2019 ble veien erstattet av fylkesvei 5662, fylkesvei 5663 og fylkesvei 5664.
Kristoffer Løkberg
Kristoffer Lie Løkberg (født 22. januar 1992) er en norsk fotballspiller som siden 2019 spiller for. Han har tidligere spilt for, , og.
Meritter
Viking FK
VM i landeveissykling – Mennenes landeveisritt
VM i landeveissykling – Mennenes landeveisritt ble første gang arrangert for profesjonelle i 1927. Fra 1921 til 1995 var det et eget ritt for amatører. Fra 1996 har rittet vært for alle eliteryttere. Ryttere under 23 år som ikke har kontrakt med et lag på øverste nivå, deltar i U23-rittet.
Thor Hushovd vant rittet i 2010, Edvald Boasson Hagen tok sølv i 2012, og Alexander Kristoff tok sølv i 2017.
Floridabarlind
Floridabarlind (Taxus floridana) er et svært sjeldent tre i barlindslekten, som inngår i barlindfamilien. Treet vokser kun i et 24 km² stort område ved elva Appalachicola i nordlige Florida i USA. Treet blir 5–10 meter høyt og opptil 38 cm i stammediameter. Bærene er røde og saftige. Arten vokser i fuktige, skyggefulle løvskoger sammen med amerikabøk, oksemagnolia, amerikakristtorn og kviteik.
Floridabarlind er blant de mest truede treslag i USA. Treet er svært giftig, men inneholder stoffer (taksol) som prøves ut i bekjempelse av visse typer kreft.
YA
yA er et merkenavn i svenske Resurs Bank, som tilbyr forbrukslån, innskudd, kredittkort og andre lån til personmarkedet i Norge.
Historikk
yA startet som egen norsk bank i 2006 med navnet yA Bank.
Banken ble sommeren 2015 kjøpt opp av svenske Resurs Bank AB for 1,6 milliarder kroner og ble et heleid norsk datterselskap.
30. november 2018 ble banken oppløst og innfusjonert i den svenske banken, mens produktene fortsatte å bli tilbudt under merkenavnet yA.
Sophie Chotek
Sophie Maria Josephine Albina Chotek Gräfin (grevinne) von Chotkova und Wognin (født 1. mars 1868 i Stuttgart, død 28. juni 1914 i Sarajevo), senere fyrstinne von Hohenberg og fra 1909 hertuginne von Hohenberg, var gift i morganatisk ekteskap med erkehertug Franz Ferdinand av Østerrike-Este.
Bakgrunn
Hun tilhørte en grevelig bøhmisk uradelsslekt og var datter av den bøhmiske diplomaten grev Bohuslaw Chotek von Chotkova und Wognin og hans hustru Wilhelmine Kinsky von Wchinitz und Tettau.
Ekteskap
Sophie var hoffdame hos Isabella av Croy-Dülmen, gift med erkehertug Fredrik. Hun ble kjent med Franz Ferdinand omkring 1896 i Prag, og de to forelsket seg i hverandre. Hans familie satte seg imidlertid mot ekteskapet, fordi Choteks familie ble regnet som ikke standsmessig. Til slutt ble et morganatisk ekteskap tillatt, der Sophie ikke ville kunne få tittel av keiserinne og hennes barn ikke ha noen arverett til den østerrikske tronen eller noen av huset Habsburgs titler. I forbindelse med ekteskapet ble hun isteden gitt tittelen fyrstinne av Hohenberg, og hennes barn ville få samme tittel. Hun fikk bare kalle seg gemalinne, og ble behandlet som annenrangs ved hoffet. Hun fikk bl.a. ikke sitte i hofflosjen i teatret eller kjøre i erkehertugens vogn under parader. For å mildne disse protokollære komplikasjonene tildelte keiseren henne i 1909 tittelen hertuginne av Hohenberg, som gav henne tiltaleformen Høyhet. I den keiserlige familien stod bare kronprinsenken Stephanie ekteparet nær, og inviterte Franz Ferdinand og Sophie ofte til sitt slott i Ungarn.
Den 28. juni 1914 ble Sophie og hennes mann skutt og drept av den serbiske terroristen Gavrilo Princip i Sarajevo idet deres bil begynte en ryggemanøver etter å ha kjørt feil – i ettertid kjent som «skuddene i Sarajevo». Drapet førte til en eskalasjon av krigsforberedelsene på flere hold og ble en del av prosessen som førte til utbruddet av første verdenskrig.
Fylkesvei 5665
Frem til 2019 hadde veien betegnelsen fylkesvei 367 (Sogn og Fjordane).
Skibslisten
Skibslisten var et ukentlig bilag som fulgte Norges Handels- og Sjøfartstidende i årene fra 1906 til 1987. Skibslisten inneholt en oppgave over Norges handelsflåte med opplysninger om de enkelte skibs posisjoner, siste anløpshavn og forventet ankomst til neste.
Baryton
Baryton (fra gresk barys «tung», «dyp» og tonos «klang») er stemmeleiet mellom tenor og bass.
Barytonsangere er praktisk talt alltid menn. Med bryststemme har en baryton et toneomfang som går omtrent fra G til g’. Med hodestemme når en barytonsanger tonen b'.
Moskushjorter
Moskushjorter (Moschus) er klovdyr og eneste slekt i moskushjortfamilien (Moschidae), som er søstergruppen til kvegfamilien (Bovidae). Slekten består av arter med primitive drøvtyggere.
Baryton
Flere musikkinstrumenter har «baryton» i navnet, eksempelvis barytonsaksofon og det gambelignende strykeinstrumentet baryton som hadde en viss popularitet på 1700-tallet.
Moskushjorter
Dyra i denne slekta har verken horn, gevir eller ansiktskjertler slik hjortedyr har, men de minner om disse, med sin tette kroppsbygning og sine lange, slanke lemmer. Artene er imidlertid nærmere beslektet med kvegdyr. De mangler imidlertid horn, men hannene har lange hoggtenner som de bruker i kamper seg imellom.
Baryton
I opera
På operaområdet skilles det mellom ulike stemmefag:
Moskushjorter
Beskrivelse
Moskushjorten er relativt liten. Klovene er tilpasset klatring i ulendt og bratt terreng. Bakbeina er lengre enn frembeina. Dyra har en skulderhøyde på cirka 50-70 cm og veier typisk mellom 7 og 17 kg. Kroppslengden er typisk 80-100 cm. Hannene har lange (opptil 10 cm), nedoverretta og sabelforma hjørnetenner som vokser ut av munnen fra overkjeven. Tannformelen er som hos hjortedyr: 0/3, C 1/1, P 3/3, M 3/3 x 2 = 34.
Baryton
I opera
Den tyske barytonen Dietrich Fischer-Dieskau var en av verdens fremste liedertolkere i andre halvdel av 1900-tallet. Tidlig på 2000-tallet regnes waliseren Bryn Terfel som en av verdens fremste (bass)barytoner. Se Kategori:Barytoner og Kategori:Bassbarytoner for lister over barytonsangere.
Moskushjorter
Beskrivelse
Moskuskjertelen finnes bare hos voksne hanner. Den befinner seg mellom kjønnsorganene og navlen, og sekretets funksjon er mest sannsynlig å tiltrekke seg maker.
Atferd
Moskushjorter er solitære planteetere som jorter og forsvarer et tydelig avgrenset territorium. Dyra er sky og lever vanligvis langt fra menneskelige bosetninger. I likhet med hjortedyr spiser de stort sett av blader, blomster og gress, og noe mose og lav.
Baryton
I populærmusikken
Eksempler på baritonsangere i populærmusikken er Geoff Tate, Frank Sinatra, Lee Hazlewood, Neil Diamond, Lou Rawls, Elvis Presley, David Gilmour, Johnny Cash, Jim Morrison, Eddie Vedder, John Lennon, Tom Jones, Leonard Cohen, Ian Curtis, Nick Cave, Ville Valo og Alex Kapranos. Freddie Mercury. James Taylor. Michael McDonald
Moskushjorter
Slekter og arter
Lenge ble M. moschiferus (stamformen) regnet å være eneste art i denne slekten, men senere er det beskrevet hele ni arter, hvorav sju stort sett anerkjennes internasjonalt. Noen utelukker imidlertid M. anhuiensis, andre også M. cupreus og M. leucogaster, slik at det kun blir fire arter. Revideringer må derfor påregnes.
Artene er endemiske for Asia, men de eldste bevis man har stammer fra oligocen i Europa. En kjent slekt (Micromeryx) er utdødd.
Homopus
Homopus er en gruppe skilpadder. Verdens minste skilpadde, Homopus signatus signatus tilhører denne gruppen. Artene i gruppen har svært spesialiserte dietter, og Homopus areolatus og Homopus signatus er de eneste som kan holdes i fangenskap uten forsyninger av planter fra sitt naturlige habitat.
Meksikansk barlind
Meksikansk barlind (latin: Taxus globosa) er et ganske sjeldent tre i barlindslekten, som inngår i barlindfamilien. Treet vokser på mindre lokasjoner i Mexico, Guatemala og Honduras. Treet blir ca. 5 meter høyt.
Meksikansk barlind er et relativt truet treslag. Treet er giftig. Treet ble oppdaget av den tyske botanikeren Diederich von Schlechtendal (1794–1866).
Madaraka Party of Kenya
Madaraka Party of Kenya er et politisk parti i Kenya som identifiserer seg som «ungdoms-fokusert». Ideologien kan bli sett på som sosialdemokratisk.
Vittorio Vidali
Vittorio Vidali (født 27. september 1900 i Muggia, død 9. november 1983) er også kjent som Vittorio Vidale, Enea Sormenti, Jacobo Hurwitz Zender, Carlos Contreras og Comandante Carlos, var en italiensk kommunist og ble en av Stalins fremste utenlandske agenter og drapsmenn, først under den spanske borgerkrig og deretter blant annet i Mellom-Amerika.
Vidali sies å ha vært en av grunnleggerne til det italienske kommunistparti (PCI) og ble landsforvist etter at Benito Mussolini kom til makten i 1922.
Agent for Kommintern
Etter at han ble utvist fra Italia dro Vidali til Moskva der han gikk inn i NKVD. Mens han var i Sovjetunionen fikk han en offentlig reprimande for å ha brukt sin stilling i ulike kjærlighetsaffærer. Under dekke av å være en representant for organisasjonen Internasjonale røde hjelp sendte Kommintern Vidali til Mexico for å «rettlede» Partido de los Comunistas Mexicanos, det meksikanske kommunistpartiet.
Mordet på Julio Mella
Julio Antonio Mella var grunnleggeren av Partido Sosialista Popular, det kubanske kommunistpartiet. Mella hadde flyktet fra Cuba under det brutale styret til diktatoren Gerardo Machado.
Mange politiske mord har blitt tillagt Vidali. Det mest berømte der Mella ble myrdet, er blitt gjenskapt av Diego Rivera i maleriet The Arsenal (1928) der Vidali (iført mørk hatt til høyre i bildet) ser på Mella (iført lys hatt). Foran Mella står Tina Modotti. Med Diego Riveras nære omgang med de involverte, blir det sagt at maleriet kom virkeligheten i forkjøpet og at det viser at både Vidali og Rivera var involvert i mordet på Mella.
Vidali antas å ha myrdet Mella med pistolen som han alltid bar på seg. Mordet fant sted i Mexico by 10. januar 1929, måneden etter at Mella var blitt ekskludert fra det meksikanske kommunistpartiet for sin nære omgang med tilhengere av Lev Trotsky. Etter drapet slo Vidali seg sammen med Tina Modotti som var Mellas elskerinne. Noen antar at hun også var involvert i drapet på Mella.
Dekkoperasjonen
Mordet på Mella anskueliggjør Vidalis og Kominterns dyktighet på å skjule sine spor. José Agustín López (som ikke hadde noen spesiell politisk tilknytning) ble anklaget for drapet på Mella, og to andre kjente kriminelle, Jose Magriñat and Antonio Sanabría, ble også mistenkt. Politiet stod imidlertid overfor øyenvitner med utsagn som ikke var i overensstemmelse med hverandre og kunne derfor lite gjøre. Til slutt konkluderte man med at Mella var blitt drept på ordre fra Cubas diktator Gerardo Machado, men at Tina Modotti trolig også var involvert. Likevel er det mange på Cuba som mener at Vidali var den ansvarlige, blant annet fordi eventuelle agenter for Machado ville hatt store vansker med å operere uavslørt i det eksil-kubanske miljøet i Mexico by. I tillegg skal både Magriñat og Rivera – som dro til Cuba i 1998 – ha uttalt at de advarte Mella om at han kunne være i fare.
Den spanske borgerkrig
Etter drapet på Mella dro Vidali og Tina Modotti til Spania under der den spanske borgerkrigen hadde brutt ut og hvor representanter for den valgte regjeringen kjempet mot fascismen ledet av Francisco Franco. I Spania kom Vidali inn i ledelsen av den fraksjonen av de internasjonale brigadene som var motstandere av Lev Trotskij og som støttet Komintern og Josef Stalin. Vidali antas å ha stått bak drap på svært mange anti-stalinistiske kommunister og sosialister i samarbeid med en annen av NKVDs agenter, Iosif Romualdovich Grigulevich. Som et resultat av dette, ble Vidali både fryktet og hatet av en voksende skare av europeiske venstreorienterte.
Mexico og Italia
Etter den spanske borgerkrigen dro Vidali tilbake til Mexico og svært mye tyder på at han var involvert i drapet på Lev Trotskij, 24. mai 1940 i Mexico by sammen med blant andre Grigulevich og den som utførte drapet, Ramón Mercader.
Omstendighetene rundt Vittorio Vidali, Ramón Mercader og andre av Stalins utenlandske agenter og Vidal tilstedeværelse i Tyrkia, Spania, Mexico og på Cuba (både før og etter at Fidel Castro kom til makten, har fått mange til å sammenlikne Vidali med romanfiguren James Bond.
Eleanor Barooshian
Eleanor Barooshian (artistnavn: Chelsea Lee) var medlem av bandet The Cake (grunnlagt i New York in 1966).
Eleanor Barooshian spilte i filmen You Are What You Eat i 1967, der hun sang duett med den kjente sangeren Tiny Tim. Barooshian sang den mannlige delen av Sonny & Chers sang I Got You Babe, mens Tiny Tim sang den kvinnelige delen med sin karakteristiske falsett-stemme. De ble oppdaget da de sang på Steve Paul's «The Scene» i New York.
Erik Eriksson (konge)
Erik Eriksson den lespete og halte (født 1216, død 2. februar 1250), konge av Sverige i to perioder, og i henhold til Erikskrøniken var han både halt og lespet, hvilket har gitt ham et karakteriserende tilnavn og han har derfor blitt stående i svensk historie som en noe kuriøs skikkelse, kanskje først og fremst av den grunn at han i flere år var umyndig og derfor ble styrtet. Han var kong Erik Knutssons eneste sønn.
Erik ble født etter at hans far hadde gått bort. Han ble konge i 1222 etter at den unge Johan Sverkersson døde altfor tidlig. Allerede i 1216 da Johan Sverkersson ble valgt ville paven isteden ha den nyfødte Erik som svensk monark, men svenske stormenn og adelen foretrakk likevel Johan som på det tidspunktet var 15 år gammel, og derfor myndig til å fatte egne beslutninger.
Erik Eriksson ble styrtet etter slaget ved Olustra i 1229 etter å ha vært umyndig konge i syv år. Sverige hadde i denne tiden blitt styrt av et råd, og det var fra dette rådet som Knut Holmgersson, også kalt for Knut Långe, tok kongsmakten.
I 1234 døde Knut Holmgersson og Erik Eriksson den lespete og halte ble gjenvalgt som konge. Han styrte deretter uavbrutt fram til sin død i 1250. Fra Eriks tid som regent stammer det første svenske kongelige våpenet som er kjent fra 1224. Våpenskjoldet består av tre kronete leoparder.
Erik var gift med Katarina Sunesdatter av Bjälboætten, datterdatter til Sverker Karlsson den yngre. Hans jarler var Ulf Fase og i de siste årene Birger Magnusson, som var gift med Eriks søster, Ingeborg Eriksdatter, og som ble stamfar til Folkungaætten.
Erik Eriksson døde barnløs og er begravd i Varnhems kloster.
Erikskrøniken sier:
Mogensine Bentzen
Mogensine Bentzen (født 1782 i Skien, død 1856 i Christiania) var en norsk memoarforfatter. Hun var oppkalt etter farfaren, Mogens Bentsen, som var borgermester i Skien, men hun kalte seg selv til dels for «Signe».
Hun er karakterisert som en livsglad og ferm dame som i dag særlig blir husket for sine memoarer, trykt i Byminner 2 og utgitt i 1963 av Selskapet for Skien Bys Vel. Signe Bentzen skrev disse ungdomserindringene noen år før hun døde. Hun forteller om demonstrerende arbeidsfolk i Skien på grunn av matmangel i 1794, men også om fjelltur til Kongsberg, selskapsliv i Skien, samt et storslagent prinsebesøk i byen da hun bare var 7 år gammel.
En av hendes be­undrere var dikteren Hans Hanson, som lovpriser henne i et stort rimbrev skrevet på telemarksmål og datert 1813.
Familie
Mogensine Bentzen var datter til rådmann i Skien, Bent Bentzen, og ektefelle Karen Knudsen. «Signe» (Mogensine) var først gift med skipperen Andreas Hall (død 1816), som var enkemann med fire barn. Hun var enke med ikke mindre enn seks småbarn og fire stebarn, da kammerjunker Anton Beatus Adeler (1767–1843) fra Gjemsø kloster fridde til henne. Hun sa ja, og de giftet seg den 25. april 1818. Hennes memoarer dreier seg mye om forholdet til hans familie, bl.a. om de danske baronenes skepsis mot giftemålet. De nygifte bodde først i fløybygningen på herregården Gjemsø kloster, der Anton B. Adeler levde av en arvet livrente. Han hadde ikke arvet eiendommen, fordi faren hadde testamentert godset til sin brorsønn, baronen Frederik Adeler. Ekteparet flyttet i 1821 til Christiania, ekteskapet skal ha gått bra og de fikk sammen datteren Antonie C. E. Adeler, som giftet seg med Christian Fredrik Lassen. De to fikk sønnen Cort S. A. Lassen, som i 1849 byttet slektsnavn til Adeler.
Philipp Schoch
Philipp Schoch (født 10. oktober 1979) er en sveitsisk snøbrettkjører som konkurrerer i parallell. Han representerte landet sitt under Vinter-OL 2014 i Sotsji, der hans beste resultat var en åttendedelsfinale i parallellstorslalåm. Han vant gull i denne øvelsen både under Vinter-OL 2002 og 2006
Økologisk feilslutning
Økologisk feilslutning, også kalt aggregativ feilslutning, betegner innen statistikk en logisk brist som følge av at det gjøres en slutning om et nivå basert på data fra et høyere (aggregert) nivå.
Et eksempel: Hvis FrP går opp 10 prosentpoeng og SV går ned 10 prosentpoeng mellom to meningsmålinger, er det en økologisk feilslutning å hevde at dette skyldes at disse velgerne har gått fra direkte fra SV til FrP. Mer sannsynlig er det at det skyldes etappeforskyvninger mellom flere partier enn disse to, og de 10 prosentene er bare nettoeffekten.
Det er viktig å påpeke at økologiske feilslutninger er en logisk, ikke praktisk, metodefeil. I teorien er det fullt mulig at disse velgerne faktisk går direkte fra SV til FrP. Skal en unngå økologiske feilslutninger må man følge de samme velgerne over tid gjennom panelundersøkelser. Vanlige meningsmålinger følger ikke enkeltvelgere over tid, ettersom det trekkes et nytt utvalg på ca. 1000 personer hver gang det foretas en måling. Sammenligninger mellom forskjellige meningsmålinger sier da ingen ting om hvordan den enkelte velger endrer stemmegivningen, bare hvordan hele populasjonen (velgermassen) endres (med mindre respondentene spørres om tidligere stemmegivning).
Begrepet ble lansert i 1950 av William Robinson i en artikkel i American Sociological Review
Jens Lekman
Jens Lekman (født 6. februar 1981 i Angered, Sverige) er en svensk sangskriver og musiker. Han har gitt ut to album og flere ep-er siden 2003. Musikken hans kan beskrives som gitarbasert pop. Tekstene er ofte artige, romantiske og triste. Han blir sammenlignet med The Magnetic Fields og Morrissey, mens også lekenheten til Beck kan spores i musikken.
Han spilte inn og utga en del materiale privat i perioden 2000–2003 på CD-R, under pseudonymet Rocky Dennis. Da han ga ut en sjutommer med sangen Maple Leaves våren 2003, ble han hypet opp. Sjutommeren var bare laget i 250 eksemplarer, så folk fikk for det meste tak i musikken hans via fildelingsnettverk. Da Maple Leaves EP ble gitt ut på cd senere på høsten, var navnet hans allerede godt kjent, og sangene «Maple Leaves» og «Black Cab» ble spilt mye på svensk radio.
Han har blitt lagt merke til for sin vittighet, med sangtitler som «I don't know if she's worth 900 kronor» og tekstlinjer som In church on sunday making out in front of the preacher / You had a black shirt on with a big picture of Nietzsche.
Han ble kvitt aliaset sitt tidlig 2004, med Rocky Dennis in heaven EP. Han fikk også kontrakt med det amerikanske plateselskapet Secretly Canadian, for utgivelser utenfor Sverige.
Det første albumet hans, When I said I wanted to be your dog, ble gitt ut i 2004, og ble godt mottatt i den alternative musikkpressen i både Europa og USA. Albumet innholdt både nye sanger og gamle sanger i nye drakter. You are the light ble gitt ut som singel, og en musikkvideo ble laget til den. Denne ble vist en del på nordisk MTV. Albumet kom på andreplass på den svenske albumlista.
I 2007 ble Jens hentet inn på kort varsel for å erstatte en syk Lily Allen på Øya-festivalen i Oslo. Konserten fikk glimrende kritikker. Albumet Night Falls Over Kortedala ble utgitt i september.
Charles W. Ryder
Charles Wolcott Ryder (født 16. januar 1892 i Topeka, Kansas, død 17. august 1960) var en amerikansk general under andre verdenskrig.
Han tjenestegjorde fra 1917 til 1950, han var kommandant under blant annet de alliertes invasjon av Italia og Japan.
Bill Hicks
William Melvin «Bill» Hicks (født 16. desember 1961 i Valdosta, Georgia (USA), død 26. februar 1994 i Little Rock, Arkansas) var en amerikansk stand-up komiker.
Hicks døde av kreft i bukspyttkjertelen. Han begynte med stand-up komedie allerede da han gikk på high school. Han flyttet til Los Angeles for å starte en karriere som stand-up komiker etter eksamen.
Han hadde stand-up-rutiner sammen med andre som jaktet på en karriere og opptrådte med blant annet med Jay Leno, Jerry Seinfeld og Garry Shandling i denne perioden.
Humoren i stand-up-rutinen hans dreide seg for det meste om amerikansk kultur, amerikansk politikk, religion, stoffbruk, seksualitet og konspirasjoner. Han var opptatt av å snakke blant annet om attentatet mot den amerikanske presidenten John F. Kennedy, kristendom og amerikansk involvering i Midtøsten.
I juni 1993 fikk Hicks diagnosen bukspyttkjertelkreft, og han døde av dette den 26. februar 1994 i USA.
Bootlegs
''Dette er en ufullstendig liste over bootlegs, som kan eller aldri kan tilfredsstille en subjektiv standard som fullstendig. Revisjoner og tillegg er velkomne.''
Trivia
Den amerikanske gruppen Tool dedikerte sitt tredje album, Ænima, til Bill Hicks. Et opptak fra Bill Hicks kan også høres i sangen "Third Eye. I heftet som fulgte med albumet er det på en av sidene en tegning av Bill Hicks, der det er skrevet "Bill Hicks – Another dead hero".
Jakten på nyresteinen
Jakten på nyresteinen er tittelen på en norsk barnebok fra 1994 skrevet av Vibeke Idsøe og illustrert av Harald Egede-Nissen. Boka forteller den fantasifulle historien om 8-åringen Simen som blir forminsket ved hjelp av en magisk teddybjørn og reiser inn i bestefarens syke kropp på jakt etter nyresteinen som gir ham smerter.
Den ble utgitt på bokmål på Cappelen forlag i 1994.
Boka ble overført til film i 1996.
Asker prestegjeld
Asker prestegjeld var et prestegjeld tilhørende gamle Asker prosti i Oslo bispedømme i Den norske kirke, og dekket opprinnelig Askerbygda. Hovedkirken var Gamle Asker kirke, og etter at denne ble ødelagt i brann i 1878, Asker kirke.
Asker prestegjeld og dets sogn er nå en del av Asker kirkelige fellesråd, som er underlagt Asker prosti.
Historikk
Aska sókn (norrønt) har sin opprinnelse fra kristningen av landet, Gamle Asker kirke, Aska Mariœ, Fabiani & Sebastiani kirkja, var en steinkirke fra 1100-tallet, som avløste en eldre trekirke. Asker ble i høymiddelalderen omtalt som Skógeimsherað, og utgjorde en del av Asker skipreiða i Oslosýsla. Middelalderkirken er omtalt i Biskop Eysteins jordebok fra 1397 som Aska kirkja.
Asker prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales to kirker i Asker prestegjeld:
Senest rundt reformasjonen ble Asker hovedkirke, med Tanum og Haslum (Vestre og Østre Bærum sogn) tillagt som annekskirker, mens Blakstad antas nedlagt før reformasjonen.
Asker prestegjeld er oppført i Skattematrikkelen 1647 som Asche sougen i Aggers fougderie.
Asker prestegjeld dannet i 1837 grunnlaget for Asker formannskapsdistrikt, og med det for kommunen Asker.formannskapsdistrikt opprettet i 1837.
Fra 1. januar 1894 ble det vidløftige Asker prestegjeld delt i tre, ved at Vestre og Østre Bærum ble skilt ut som egne prestegjeld.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Menigheter
Prestegjeldet hadde ved sin avvikling følgende menigheter:
Tore Teiande
Tore Teiande Ragnvaldsson (født ca. 862, død før 935) ble jarl over Møre etter faren Ragnvald Mørejarls død i 892.
Han tilbød seg ca. 874, som eldste sønn til Ragnvald Mørejarl, å dra til Orknøyene for å bekjempe de brysomme vikingene der. Hans far avslo imidlertid tilbudet, fordi han hadde bestemt at Tore skulle bli hans etterfølger. Den egentlige grunn var vel at Tore dengang ennå ikke var voksen. Da Ragnvald i 892 brant inne, satte Harald Hårfagre Tore til jarl over Møre, og ga ham sin datter Ålov, henne de kalte Årbot, til ekte. Tore hadde, foruten hele Møre, også Romsdal.
Tore Teiande, gjennom å ha giftet seg med Ålov Årbot, fikk barn som var direkte etterkommere av Horda-ætten i Hardanger, gjennom Hordaprinsessen Ålofs mor Gyda Eiriksdottír. Slik ble Tore "Teiande" Ragnvaldsson og Ålof Årbot opphavet til den vestlandske Ynglinga-greinen den eldre Galte-familien på Hatteberg som òg var jarler på Orknøyene, som leses om i Orkøyingasógu.
Disney Channel Original Series
Denne artikkelen handler om Disney Channel-serien. For Disney Channel Original Movies, se Liste over Disney Channel Original Movie.
Tore Teiande
''Da kong Harald var 40 år gammel, var mange av sønnene hans voksne karer, de var tidlig modne alle sammen. Da gikk det etter hvert slik at de ble misnøyde med at kongen ikke ga dem noe rike, men satte en jarl i hvert fylke; de mente jarlene var av mindre ætt enn de selv var. En vår la de av sted, Halvdan Hålegg og Gudrød Ljome, med en stor flokk og kom uventet over Ragnvald Mørejarl, kringsatte huset for ham og brente ham inne med 60 mann. Så tok Halvdan tre langskip, fant mannskap til dem og seilte vest over havet. Gudrød satte seg fast i de landene som Ragnvald jarl hadde hatt før. Men da kong Harald hørte dette, dro han straks mot Gudrød med en stor hær, og Gudrød så ingen annen utvei enn å gi seg over til kong Harald, og kongen sendte ham øst til Agder. Kong Harald satte Tore, sønn til Ragnvald jarl, over Møre, og giftet ham med Ålov, datteren sin, hun som ble kalt Årbot. Tore jarl Teiande (den tause) fikk da samme riket som hans far Ragnvald hadde hatt.''
Disney Channel Original Series
Disney Channel er kjent for sin originale serier. Dette er en liste over originale serier fra Disney Channel's historie. Serier aktuelle eller som har vært vist på den norske Disney Channel, er merket med en *.
Tore Teiande
Han døde sannsynligvis straks før eller etter Håkon Adelstensfostres tronbestigelse i 935, da han som den mektige mann han var ikke nevnes under Håkons regjering.
Disney Channel Original Series
Disney Channel-seriene
Her er serier som aldri fikk den offisielle DCOS (Disney Channel Original Series) etiketten, som første ble kom til lufta fra 1983-1997.
2011
Some other show
Anlu
Anlu (kinesisk: 安陆; pinyin: Ānlù) er et byfylke i byprefekturet Xiaogan i provinsen Hubei i Folkerepublikken Kina.
Befolkningen var på 616,567 innbyggere i 1999.
Jiaolaisletten
Jiaolaisletten (forenklet kinesisk: 胶莱平原, pinyin: Jiaolai Pingyuan) er en nordkinesisk slette. Den ligger mellom høydedragene i det midtre sørlige Shandong og Jiaodonghøydene. I sør og i nord når den ut til kystene. Elvene Jiaolai He 胶莱河, Wei He 潍河, Bailang He 白浪河 og Dagu He 大沽河 drenner over sletten.
Anlu
Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
London Mozart Players
London Mozart Players er et britisk kammerorkester som ble etablert i 1949 av Harry Blech.
John Lindley
John Lindley (født 8. februar 1799 i Catton, nær Norwich, død 1. november 1865) var en engelsk botaniker, gartner og ekspert på orkidér.
Gjennom sine biologiske studier ble han overbevist om at det «naturlige» systemet til Antoine Laurent de Jussieu var overlegent i å reflektere naturens store plan, i motsetning til Carl von Linnés «kunstige» system.
Liv og virke
John Lindley var et av fire barn til foreldrene George og Mary Lindley. Hans far eide en kommersiell planteskole og var pomologist (vitenskapen om frukt og fruktdyrking). Selv om han hadde stor kunnskap om hagebruk, var hans foretagende ikke profitabelt og var preget av gjeld. Som gutt kunne John hjelpe faren i hans arbeid og samlet også inn planter som fant rundt om i fylket Norfolk. Han fikk sin gymnasutdannelse i Norwich. Han kunne tenkt seg å begynne på universitetet eller kjøpe seg en kommisjon i hæren, men familien hadde ikke råd til noen av delene. Han ble isteden belgisk agent for London-basert frøgrossist i 1815.
På denne tiden ble Lindley kjent med botanikeren William Jackson Hooker som lot ham bruke sitt botaniske bibliotek og som introduserte ham for Joseph Banks som tilbød ham jobb som assistent for sitt herbarium. Hans første utgivelse kom i 1819, en oversettelse av Analyse du fruit av den franske botanikeren Louis Claude Richard. I 1820 utga en sin egen bok, Monographia Rosarum, med beskrivelser av nye arter og tegninger gjort av ham selv. Allerede året etter kom Monographia Digitalium, og Observations on Pomaceae. Begge var bidrag til Linnéselskapet i London.
Han var 1822-62 sekretær ved Royal Horticultural Society og deretter professor ved University College i London 1829, en posisjon hadde fram til 1860.
I sin An introduction to the natural system of botany stilte Lindley opp et naturlig system, hvilket han i 1833, 1839 og 1845 modifiserte og forbedret. Han var vesentlig virksom som deskriptiv systematiker og utga et antall fortjenstfulle encyklopediske verk, foruten ovenfor omtalte Synopis of the British flora (1829), The genera and species of orchidaceous plants (1830-40), The fossil flora of Great Britain (1831-37, 3 bind med 230 illustrasjoner, sammen med William Hutton), The theory of horticulture (1840), Pomologia britannica (1840, 3 bind med 152 illustrasjoner) samt en detaljert håndbok i systematisk botanikk, The vegetable kingdom (1846). Lindley var en av grunnleggerne av The Gradener's chronicle (1841).
Autornavnet Lindl. kan benyttes for John Lindley i sammenheng med et vitenskapelig navn innenfor botanikken.
Representantenes hus (Kypros)
Representantenes hus er nasjonalforsamlingen på Kypros. Det har 59 medlemmer som velges for perioder på fem år; 56 medlemmer ved proporsjonal representasjon og 3 observatører som representerer de maronittiske, latinske og armenske minoritetene. 24 seter er satt av til den tyrkiske folkegruppen.
Historie og klassebevissthet
Historie og klassebevissthet (tysk: Geschichte und Klassenbewußtsein) er en essaysamling av den ungarske filosofen Georg Lukács, utgitt i 1923. Den regnes som et grunnleggende verk innen nymarxismen, og har hatt stor innflytelse på kritisk teori og spesielt filosofene Theodor Adorno og Jürgen Habermas.
Southwest Division
Southwest Division er en av tre divisjoner i Western Conference. De to andre divisjonene er Northwest Division og Pacific Division. I hver av disse divisjonene er det 5 lag. I hvilken divisjon man er i avhenger av hvor laget holder til geografisk.
Southwest Division består for øyeblikket av følgene lag:
Vinnere
Vinnere av Southwest Division:
Giovanni Poggio
Giovanni Poggio (født 26. januar 1493 i Bologna i Kirkestaten, død 12. februar 1556 samme sted) var en av den katolske kirkes kardinaler.
Han var gift og fikk flere barn, men trådte inn i den geistlige stand etter at han ble enkemann. Han var nuntius i Spania i flere perioder. Han ble biskop av Tropea i 1540, men regjerte bispedømmet ved hjelp av stedfortredere.
Han ble kreert til kardinal den 20. november 1551 av pave Julius III.
Etroplinae
Etroplinae er en gruppe ciklider som tidlig skilte lag med de andre ciklidene. Det er tropiske fersvannsfisk fra India, Sri Lanka og Madagaskar.
Kor (andre betydninger)
Kor betyr ofte sangkor, men kan også bety:
Voster
Voster er en bygd som ligger i nordre del av Strand kommune i Rogaland. Stedet deles gjerne inn i områdene Flaten, Kjelvå og Haugen, og de høyeste punktene er Kjortåsen (230 moh) og Medåsen (146 moh). Ellers opptar et av kommunens største vann, Vostervatnet en stor del av arealet.
Om stedsnavnet
Varianter av stedsnavnet Voster kan spores tilbake til år 1338, da det i et brev ble kunngjort at Thorkel Bergulfssön solgte «6 Maanedmatsbol i Vervik i Bonster (Vormster) Sogn i Ryfylke» til Abbed Hogne for 9 Mark sølv. Andre navn stedet har blitt omtalt som, er bl.a. Wormster, Vormsta og Varstad. Dagens skrivemåte har blitt brukt siden 1886. .
Det antas at stedsnavnet stammer fra adjektivet varmr som betyr oppvarming, eller varmt sted. Nominativsformen er vårmstr, mens genitivsformen er varmstar. Dette samsvarer med den lune beliggenheten Voster har. Stedet er omringet av fjell som i noen grad sperrer for både vind og skyer.
Mårten Palme
Mårten Palme (født 31. oktober 1961 i Stockholm) er en svensk samfunnsøkonom. Hans interesseområder er arbeidsøkonomi, empirisk offentlig finans og økonometri.
Palme er professor i samfunnsøkonomi ved Stockholms universitet og er også tilknyttet Växjö universitet. Han tok doktorgraden i økonomi ved Handelshögskolan i Stockholm i 1993. Palme er også knyttet til det tyske forskningsinstituttet Institut zur Zukunft der Arbeit.
Han er sønn av Lisbet og Olof Palme.
Jernbane i Nederland
Jernbane i Nederland består av et 2809 kilometer langt nettverk som blir vedlikeholdt av ProRail, Nederlands svar på jernbaneverket. Nettet blir brukt av en rekke private jernbaneselskaper, blant annet Veolia Transport, selv om det klart største er det statlige Nederlandse Spoorwegen.
Historie
Den første nederlandske jernbanen ble bygget og innviet i 1839, på en kort strekning mellom Amsterdam og Haarlem, og ble deretter raskt utvidet til Den Haag og Rotterdam. Den hadde opprinnelig bredspor (1945 mm), men ble omstilt til normalspor (1435 mm) i 1866. Videre utvidelse av nettet skjedde i det 19. århundre for å forbinde resten av landet. Gjennom det 20. århundre ble hovedlinjene elektrifisert, den første var Hofpleinlijn i 1908.
Västerlånggatan
Västerlånggatan er en gate i Gamla stan i Stockholm, som strekker seg fra Mynttorget til Järntorget. Den går i samme retning som byens første forsvarsmur fra 1200-tallet. Västerlånggatan var fram til begynnelsen av 1900-tallet Stockholms viktigste handlegate, i dag er den en av hovedløypene for turistene i byen.
Historikk
Västerlånggatan ble sammen med Österlånggatan, byens hovedgate siden området innan mur hadde blitt for trangt og man begynte å bygge västan mur og östan mur. På 1400-tallet omtales den som longagatuna waestan mwr men også som Allmänningsgatan og Långa gatan men på slutten av 1500-tallet hadde man kommet fram til et navn som i høy grad ligner det nåværende, Westra longgatun. Også navneformen Stora Smedjegatan og Stadssmedjegatan forekom. I forbindelse med navnerevisjonen i Stockholm i 1885 ble «Vesterlånggatan för Stadssmedjegatan» bestemt. Mange butikkfasader fikk på slutten av 1800-tallet sitt nåværende utseende og det er i dag noen ganger vanskelig å avgjøre om de stammer fra 1600- eller fra 1800-tallet. Rådende arkitekturmote var å plassere støpejernspillarer eller -kolonner mellom de nye store åpningene for utstillingsvinduene. Av totalt 36 støpejernsfasader i Gamla stan som inngikk i en oversikt utarbeidet av Stockholms stadsmuseum finnes 25 langs Västerlånggatan, som fram til begynnelsen av 1900-tallet var Stockholms fremste forretningsgate. De første støpejernskolonner ble brukt i 1863 i Cephalus-kvartalet og de siste i 1904 i Ulysses-kvartalet.
På midten av 1900-tallet hadde Västerlånggatan kallenavnet «kappgatan» siden stort sett samtlige av Stockholms kappebutikker lå her. Blant dem det velrenommerte motehuset Aug. Magnusson AB (grunnlagt i 1860) som hadde sin virksomhet i mer enn 100 år i Cybele-kvartalet og Åströms kappaffär fra 1911 som er en av de få i sin bransje som fremdeles finnes på Västerlånggatan 40. I dag er Västerlånggatan en av turistenes hovedløyper i Stockholm. Fredag 28. februar 1986 omkring kl. 20.30 forlot Olof Palme sitt hjem i Västerlånggatan 31 med sin kone Lisbet Palme, og gikk til tunnelbanestasjonen Gamla stan. Han vendte aldri tilbake, da han ble drept samme natt.
Grensemarkering
På ytterveggen av Palmstedts hus, nærmest eiendommen nr 9 i Iris-kvartalet er det satt opp et skilt i rød sandstein, som markerte grensen mellom Uppland og Södermanland. Teksten lyder: «UPLANDz och SUDERMANNALANDz SKILLNAD». Fra 1600-tallet går landskapsgrensen gjennom Slussenområdet.
Jaren
Jaren er et sted i Gran kommune i Innlandet og huser Gran rådhus med sine funksjoner for de drøyt 13 000 innbyggerne i kommunen. Jaren ligger på Hadeland, midt mellom Gran sentrum og Brandbu, og var tidligere et livlig sentrum rundt stasjonen og mølla med masse forretninger og industri. I dag er det litt stillere på Jaren, med et mindre kjøpesenter med Kiwi, en Frisørsalong, Strand Unikorn (Kønnsiloen), Glitre Energi, Gran Rådhus, Hadeland Selskapslokaler, Jaren Kinarestaurant, Skaugerud Bakeri. Barneskolen heter Jaren skole.